****ARCHING® SNV s.r.o., Okružná 787/18, 058 01 Poprad

kuvik@arching.sk

****

**ZÁVÄZNÁ ČASŤ**

**ÚZEMNÉHO PLÁNU OBCE**

**VEĽKÁ FRANKOVÁ**

|  |
| --- |
| Schvaľovacia doložka |
| Označenie schvaľovacieho orgánu: Obecné zastupiteľstvo vo Veľkej Frankovej |
| Číslo uznesenia a dátum schválenia: |
| Číslo VZN obce, ktorým sa vyhlasuje záväzná časť ÚPN obce : |
| Oprávnená osoba: Pavol Soľava – starosta obce |

október 2021

**OBSAH:**

**1. REGULATÍVY ÚZEMNÉHO ROZVOJA ........................................................................... 3**

* 1. **Definície použitých pojmov ................................................................................... 4**
  2. **Terminológia funkčných území a plôch ................................................................... 5**

**1.3 Zásady a regulatívy priestorového usporiadania územia a funkčného využitia ........ 8**

**2. Určenie prípustných, obmedzujúcich, alebo vylučujúcich podmienok pre využitie jednotlivých funkčných plôch ...................................................................................... 10**

**2.1 Funkčná plocha pre rodinné domy ....................................................................... 10**

**2.2 Funkčná plocha pre bytové domy ........................................................................ 11**

**2.3 Funkčná plocha občianskej vybavenosti a soc. infraštruktúry .............................. 11**

**2.4 Funkčná plocha rekreácie a CR ........................................................................... 11**

**2.5 Funkčná plocha výroby, priemyslu, skladov a technickej vybavenosti .................. 12**

**2.6 Funkčná plocha poľnohospodárskej výroby ......................................................... 12**

**2.7 Funkčná plocha športu a športových zariadení...................................................... 13**

**2.8 Funkčná plocha záhrad a zelene ........................................................................... 13**

**2.9 Funkčná plocha cintorínov ................................................................................... 14**

* 1. **Vodné plochy ................................................................................................... 14**
  2. **Orná pôda ........................................................................................................ 14**

**2.12 Lúky a pasienky, TTP ............................................................................................. 14**

**2.13 Plochy lesov ......................................................................................................... 15**

**2.14 Ďalšie regulatívy zástavby .................................................................................... 15**

**3. Zásady a regulatívy pre umiestnenie občianskeho vybavenia,**

**cestovného ruchu, športu a rekreácie ......................................................................... 16**

**4. Zásady a regulatívy pre umiestnenie výroby, verejného dopravného a**

**technického vybavenia územia ................................................................................... 16**

**5. Zásady a regulatívy pre zachovanie kultúrno-historických hodnôt, pre ochranu**

**a využívanie prírodných zdrojov, pre ochranu prírody a tvorbu krajiny, pre**

**vytváranie a udržiavanie ekologickej stability, vrátane plôch zelene ........................ 18**

**6. Zásady a regulatívy pre starostlivosť o životné prostredie ........................................ 19**

**7. Vymedzenie zastavaného územia obce ................................................................... 20**

**8. Vymedzenie ochranných pásiem a chránených území podľa osobitných predpisov ..... 21**

**9. Plochy pre verejnoprospešné stavby, pre vykonanie delenia a sceľovania pozemkov, asanáciu a na chránené časti krajiny ............................................................................. 22**

**10. Určenie pre ktoré časti obce je potrebné obstarať a schváliť územný plán zóny ......... 23**

**11. Zoznam verejnoprospešných stavieb ..................................................................... 23**

**12. Schéma záväzných častí riešenia a verejnoprospešných stavieb .............................. 25**

**1. REGULATÍVY ÚZEMNÉHO ROZVOJA**

Regulatívy územného rozvoja obsahujú:

1 Zásady a regulatívy priestorového usporiadania územia a funkčného využitia územia pre funkčné a priestorovo homogénne jednotky

2 Určenie prípustných, obmedzujúcich, alebo vylučujúcich podmienok pre využitie jednotlivých funkčných plôch

3 Zásady a regulatívy pre umiestnenie občianskeho vybavenia, cestovného ruchu a rekreácie

4 Zásady a regulatívy pre umiestnenie verejného dopravného a technického vybavenia územia

5 Zásady a regulatívy pre zachovanie kultúrno-historických hodnôt, pre ochranu a využívanie prírodných zdrojov, pre ochranu prírody a tvorbu krajiny, pre vytváranie a udržiavanie ekologickej stability, vrátane plôch zelene

6 Zásady a regulatívy pre starostlivosť o životné prostredie

7 Vymedzenie zastavaného územia obce

8 Vymedzenie ochranných pásiem a chránených území podľa osobitných predpisov

9 Plochy pre verejnoprospešné stavby, pre vykonanie delenia a sceľovania pozemkov, asanáciu a na chránené časti krajiny

10 Určenie pre ktoré časti obce je potrebné obstarať a schváliť územný plán zóny

11 Zoznam verejnoprospešných stavieb

12 Schéma záväzných častí riešenia a verejnoprospešných stavieb

Záväzné časti riešenia sú zdokumentované vo výkrese č. 02 Komplexný výkres priestorového usporiadania a funkčného využívania územia. Celé katastrálne územie obce je rozdelené na funkčné plochy v zastavanom území a mimo zastavané územie obce.

**1.1 Definície použitých pojmov**

***Funkčná plocha*** je urbanistický obvod vymedzený v území ako kompaktná, prirodzene ohraničená plocha, ktorá má spoločné charakteristiky – funkčné využitie, priestorové usporiadanie zástavby, intenzitu využitia plôch, a na ktorý sa vzťahuje jednotný regulatív.

***Zastavanosť (index zastavaných plôch)*** - maximálna prípustná intenzita zastavanosti, ktorá je udaná ako pomer najväčšej prípustnej stavebne využiteľnej plochy nadzemnými objektmi k celkovej ploche pozemku. Do zastavaných plôch sa nezapočítavajú spevnené plochy a komunikácie.

***Index zelene*** -minimálny podiel zelených plôch (zelene, trávnatých a vodopriepustných plôch) v rámci plôch pozemkov, percentuálne vyjadrený pomer medzi celkovou plochou pozemku a plochou zelene. Do plôch zelene sa nezapočítavajú „zelené strechy“.

***Maximálna podlažnosť*** - prípustná výška zástavby, uvedená v maximálnom počte nadzemných podlaží. Do nadzemného podlažia je zahrnuté aj podkrovie pokiaľ nie je samostatne uvedené. Pri obytných objektoch je výška jedného podlažia max. 3m. Pri objektoch občianskej vybavenosti a polyfunkčných objektoch je výška jedného podlažia max. 4,5m. Regulatív výšky jestvujúcej zástavbe pre jednotlivé objekty sa prispôsobuje výške okolitej zástavby.

***Uličná čiara*** - je to čiara, ktorá vymedzuje verejný uličný priestor, pričom je možné od nej ustúpiť do hĺbky zástavby, resp. prekročiť ju architektonickými prvkami (napr. balkónom).

***Uličný priestor*** – vzdialenosť medzi dvoma uličnými čiarami, pri navrhovaných lokalitách s obojsmernou komunikáciou bude pozostávať z komunikácie (cestné teleso) s obojstranným chodníkom a pásom zelene pre trasy technickej infraštruktúry.

***Stavebná čiara*** – určuje rozhranie medzi stavbou a nezastavanou časťou pozemku, polohu hrany budovy vo výške rasteného alebo upraveného terénu. Stavebná čiara predstavuje smernú líniu, ktorú má dodržať päta budúcej stavby (čiara styku stavby s upraveným terénom). Vymedzená je najmä v polohách s vyššími nárokmi na formovanie verejného priestoru.

***Podlažie*** - je to časť budovy vymedzená dvoma najbližšie nad sebou nasledujúcimi horizontálnymi deliacimi konštrukciami.

***Nadzemné podlažie*** - za nadzemné podlažie sa považuje každé podlažie, ktoré má úroveň podlahy na úrovni priľahlého terénu, nad úrovňou priľahlého terénu, alebo v úrovni nie hlbšej ako 800 mm pod úrovňou priľahlého terénu v pásme širokom 5 metrov po obvode bytového alebo rodinného domu. Ostatné podlažia sú podzemné.

***Podkrovie*** - je to vnútorný priestor budovy prístupný z posledného (najvyššieho) nadzemného podlažia, ktorý je vymedzený konštrukciou krovu a ďalšími stavebnými konštrukciami a je určený na účelové využitie. Ďalšia definícia definuje podkrovie ako nadzemné podlažie, ktoré má nad min. 33% svojej plochy šikmý strop a jeho steny nadväzujúce na šikmý strop sú max. 1300 mm vysoké. Podkrovie sa nezahŕňa do počtu nadzemných podlaží, avšak uvádza sa menovite (napríklad rodinný dom má dve nadzemné podlažia a podkrovie).

***Povala*** – je to vnútorný priestor domu vymedzený strešnou konštrukciou, ktorý je obvykle prístupný z posledného nadzemného podlažia bez účelového využitia na bývanie.

***Neurbanizované územie*** - je určené pre poľnohospodársku a lesnú výrobu, nebude súvisle zastavované. V neurbanizovaných územiach je zakázané umiestňovať a povoľovať novostavby s  výnimkou líniových stavieb technického vybavenia územia. Toto územie sa delí na poľnohospodársku pôdu, lesnú pôdu, plochy verejnej zelene na nelesných pozemkoch, vodné plochy a toky a ostatné pozemky.

***Krajina*** – z  komplexného hľadiska krajinu charakterizoval Glausser (1992) ako jav, ktorý nemožno dostatočne opísať len krajinnoekologickým obsahom a vnímaným obrazom. Jestvuje totiž aj duchovná spätosť človeka s krajinou, to, čo je mimo vnímania zmyslami a prejavuje sa vo vzťahu človeka k prírode. Podľa stavebného zákona - krajina je komplexný systém priestoru, polohy, georeliéfu a ostatných navzájom funkčne prepojených hmotných prirodzených a človekom pretvorených aj vytvorených prvkov, najmä geologického podkladu a pôdotvorného substrátu, vodstva, pôdy, rastlinstva a živočíšstva, umelých objektov a prvkov využitia územia, ako aj ich väzieb vyplývajúcich zo sociálno-ekonomických javov v krajine. Krajina je životným prostredím človeka a ostatných živých organizmov.

***Zastavané územie obce*** - tvorí jedno alebo viac priestorovo oddelených zastavaných území v katastrálnom území obce, resp. v súbore katastrálnych území v správe obce.

Zastavané územie je súbor - stavebných pozemkov, zastavaných plôch, dvorov a susedných parciel, ktoré sa užívajú na účel, na ktorý boli stavby uskutočnené, poľnohospodárskych pozemkov a vodných plôch obklopených parcelami stavebných pozemkov, zastavaných plôch, dvorov a susedných parciel, pozemkov ostatných plôch, pozemkov vhodných na zastavanie vymedzených na tento účel schváleným územným plánom obce alebo schváleným územným plánom zóny, pozemkov, ktoré podľa schváleného územného plánu obce alebo schváleného územného plánu zóny sú určené na umiestnenie stavieb na účel uspokojovania voľnočasových a rekreačných potrieb obyvateľstva (rekreácie).

**1.2 Terminológia funkčných území a plôch**

**Obytné územia**

Hlavnou funkciou je funkcia obytná, ktorá musí mať nadpolovičný podiel vo využití podlažných plôch stavieb na jednotlivých pozemkoch. Objekty môžu byť jednoúčelové alebo polyfunkčné, v nich alebo na ich pozemkoch môžu byť umiestnené maloobchodné jednotky a zariadenia služieb, výrobné prevádzky remeselného charakteru, nenáročné na zásobovanie, neprodukujúce hluk, zápach a nebezpečný odpad. Poľnohospodárska výroba je možná v rozsahu samozásobovania. Stavby môžu byť maximálne dvojpodlažné s využitým podkrovím. Zástavba je samostatne stojacimi alebo radovými objektmi, zastavanosť pozemku do 30%. Parkovanie musí byť riešené na pozemku jednotlivých domov v počte odstavných miest minimálne zhodnom s počtom stanoveným podľa príslušnej STN. Funkciu môžu mať obytnú a zmiešanú s prevahou plôch pre bytové budovy v sústredenej forme zástavby a územie polyfunkčnej plochy občianskej vybavenosti a bývania v roztrúsenej forme zástavby bytovými budovami. Obytné územia sú plochy, ktoré sú určené pre bytové budovy a k nim prislúchajúce nevyhnutné zariadenia, napr. garáže, stavby občianskeho vybavenia (ako doplnkovej funkcie v území), verejné dopravné a technické vybavenie, zeleň a detské ihriská. Územné a kapacitné usporiadanie jednotlivých zložiek obytných území vychádza najmä z hustoty obyvateľstva, druhu stavieb na bývanie a z ich výškového usporiadania, dochádzkových vzdialeností a prístupnosti, z požiadaviek na vytváranie tichých priestorov a ľahkej orientácie. Musí zodpovedať najmä charakteru vidieckeho sídla, rázu krajiny a jej klimatickým podmienkam a zabezpečovať zdravé bývanie. Hustota, členenie a výška stavieb na bývanie musia umožňovať najmä dodržiavanie odstupov a vzdialeností potrebných na oslnenie a presvetlenie bytov, na zachovanie súkromia bývania, na požiarnu ochranu a civilnú obranu a na vytváranie plôch zelene. Zmiešané územia s prevahou plôch pre bytové budovy sú plochy, ktoré umožňujú umiestňovanie stavieb a zariadení patriacich k vybaveniu bytových budov a iné stavby, ktoré slúžia prevažne na ekonomické, sociálne a kultúrne potreby obyvateľstva a nemajú negatívny vplyv na životné prostredie, ani výrazne nerušia svoje okolie, napr. malé zariadenia turistického ruchu, malé výrobné prevádzky a skladové plochy.

**Územia občianskej vybavenosti**

Sú územia na ktorých sa nachádza, alebo navrhuje občianska vybavenosť za ktorú je považované akékoľvek zariadenie a prevádzka využívané pre potreby obchodu a služieb, vrátane služieb sociálneho charakteru a k nim prislúchajúce dopravné plochy a zeleň. Pre potreby územného plánu obce Veľká Franková sa za občiansku vybavenosť považuje najmä: materská škola, základná škola, domov sociálnej starostlivosti, pošta, predajňa potravín, predajňa spotrebného tovaru, stravovacie zariadenie so spoločenskou časťou, zariadenia pre prechodné ubytovanie, kaderníctvo, holičstvo a príbuzné služby. Objekty môžu byť polyfunkčné, môžu obsahovať byty a malé výrobné prevádzky súvisiace so zariadením obč. vybavenosti, neprodukujúce hluk, zápach a nebezpečný odpad. Doporučuje sa integrácia zariadení. Stavby môžu byť maximálne trojpodlažné s podkrovím, zástavba samostatne stojacimi objektmi alebo skupinová, zastavanosť pozemku do 50%, sadové úpravy areálovej zelene, spevnené plochy dláždené. Parkovanie zamestnancov a návštevníkov riešené na pozemku objektu alebo verejnom parkovisku dostatočnej kapacity a v primeranej dostupnosti. Garáže pre byty vstavané alebo podstavané pod objektmi.

**Výrobné územia**

Sú územia určené na prevádzkové budovy a zariadenia, ktoré sú na podľa charakteru prevádzky neprípustné v iných funkčných, predovšetkým obytných a rekreačných územiach. Plochy pre výrobu, priemysel a sklady, ktoré sa zriaďujú v obci s veľkým objemom priemyselnej výroby a prepravy, plochy pre skladovanie kapacita a riešenie verejného dopravného a technického vybavenia musia zabezpečovať požiadavky na prepravu osôb, tovaru, surovín a energií. Plochy pre poľnohospodársku výrobu, ktoré sa zriaďujú v obci v súlade s rozvojom osídlenia a v súlade s podmienkami kapacitného a druhového rozvoja poľnohospodárskej produkcie, vo vidieckych sídlach sa na tejto ploche umiestňujú všetky stavby a zariadenia rastlinnej a živočíšnej výroby, ak ich prevádzka nemá negatívny vplyv na životné prostredie.

**Rekreačné územia**

Sú územia, ktoré zabezpečujú požiadavky každodennej rekreácie bývajúceho obyvateľstva a turistov. Podstatnú časť rekreačných zón musí tvoriť zeleň, najmä lesy a sady, ovocné sady, záhrady, trávnaté plochy a prípadne aj vodné toky a iné vodné plochy. Do rekreačnej plochy sa môžu umiestniť športové zariadenia, ihriská, kúpaliská, zariadenia verejného stravovania a niektorých služieb, centrá voľného času a zariadenia so špecifickou funkciou. Ako rekreačné územie sa pre potreby ÚPN-O Veľká Franková rozumie každé zariadenie, alebo otvorená plocha, ktorá slúži pre potreby športového, alebo oddychového vyžitia. Územie môže obsahovať aj prevádzky charakteru občianskej vybavenosti, ako sú definované vyššie, ale len v prípade, že ich funkcia bude v území doplnková. Ako rekreačný areál sa rozumie aj plocha obsahujúca ihriská a športoviská, objekty na ich obsluhu a správu a objekty pre obchod a služby v doplnkovej funkcii. Zástavba samostatne stojacimi objektmi s vlastnými areálmi, alebo jednotlivé areály alebo zariadenia bez objektov. Objekty maximálne dvojpodlažné alebo dvojpodlažné s podkrovím. Nezastavané plochy upravené krajinárskou zeleňou. V rámci areálov musia byť riešené dostatočné parkovacie plochy pre návštevníkov jednotlivých zariadení, ozelenené vzrastlou zeleňou.

**Športové územia**

Ako športovisko a ihrisko sa rozumie plocha, ktorá slúži výhradne na vykonávanie športovej činnosti vrátane a jedine objektov a doplnkových stavieb, ktoré sú neodlučiteľnou časťou ihriska alebo športoviska pre vykonávanie určenej športovej aktivity. Zástavba samostatne stojacimi objektmi s vlastnými areálmi alebo jednotlivé areály bez objektov. Objekty max. dvojpodlažné alebo dvojpodlažné s podkrovím. Minimálny podiel zelene 70%, v ktorom môžu byť zarátané i plochy trávnatých športovísk. Nezastavané plochy sadovo upravené. V rámci zóny musia byť riešené dostatočné parkovacie plochy pre návštevníkov jednotlivých zariadení, ozelenené vzrastlou zeleňou.

**Plochy verejného dopravného vybavenia**

Sú plochy pre trasy a zariadenia verejnej dopravy na prepravu osôb alebo tovarov. Ako dopravné vybavenie sa rozumie akákoľvek konštrukcia, ktorá slúži na prepravu osôb alebo tovarov. Ako cesta sa rozumie celá spevnená plocha určená pre pohyb nekoľajových pozemných vozidiel vrátane chodníka. Do plôch ciest sa ďalej zarátavajú aj všetky plochy s podpornými konštrukciami (násypy, mosty, spevňujúce steny a pod.).

**Plochy verejného technického vybavenia**

Sú plochy pre zariadenia verejného technického vybavenia. Technické vybavenie inžinierske siete, voda, kanál, plyn, telekomunikačné siete, vodojem, ČOV, trafostanice, vysielače, regulačné stanice, prečerpávacie stanice.

**Plochy ostatnej, verejnej a izolačnej zelene**

Plochy verejnej zelene, ktoré zahŕňajú najrozličnejšie objekty záhradníckych úprav verejného priestoru, ako sú parky, oddychové zelené zóny, plochy zelene pri občianskej vybavenosti, zelené priestranstvá v okolí obchodov, plochy cintorínov, ochranné vegetačné pásy. Jedná sa o nezastavané plochy sadovo upravené. V rámci zóny verejnej zelene môžu byť riešené parkovacie zariadenia pre bicykle, chodníky pre peších, lavičky pre peších, , oddychovo-relaxačný priestor pre matky s deťmi, smerovníky, drobná architektúra, fontány, mobiliár, označníky, verejné informačné tabule, malé edukačné plochy, zeleň malých prírodných športových ihrísk pre neorganizovaný pohyb, zeleň detských ihrísk pre rôzne kategórie detí, osadenie stromov. Výnimočne prípustné sú podzemné vedenia technickej infraštruktúry.

Plochy ostatnej a izolačnej zelene slúžia pre dosiahnutie vyššieho estetického vnímania, plochy zabraňujú nevhodným pohľadom a priehľadom, majú však i ochranné funkcie – pôdoochranná, vodoochranná, protierózna, mikroklimatická a pod.

Funkcie základné - zlepšovanie kvality životného prostredia, zachytávanie tuhých znečisťujúcich látok v ovzduší, hygienická funkcia, estetická – zamedzenie nevhodným a nechceným pohľadom a priehľadom.

Funkcie prípustná - pôdoochranná funkcia, zamedzenie veternej i vodnej erózii, ochranné lesy a porasty, stabilizácia zosuvných území, spevnenie svahov koreňovým systémom, mikroklimatická – pozitívny podiel na retenčnej schopnosti krajiny vodu zadržiavať i vodu v podobe vodnej pary uvoľňovať do ovzdušia. Na plochách je prípustné zriadenie pozorovacích miest a staníc, rozhľadní, posedov a pod., osadenie úľov a ich sprístupnenie, výstavba senníkov, kŕmidiel a napájadiel pre lesnú zver, turistické chodníky zo vsiakavých materiálov, cyklotrasy, oddychové miesta, orientačné tabule a pod., nevyhnutné zariadenia technického vybavenia územia, odstavné miesta pre osobné automobily len na vyhradených miestach a na nespevnených parkoviskách (vsiakavé povrchy prípadne technický trávnik).

**Terminológia regulatívov**

Rozvoj jednotlivých funkčných plôch je definovaný pomocou regulatívov prípustnej, obmedzujúcej a neprípustnej funkcie, limitov a obmedzení, definovaných vo výkrese č. 2 „Komplexný výkres priestorového usporiadania a funkčného využívania územia“ grafickej časti dokumentácie, kde sú jednotlivé plochy vymedzené a označené. Funkcie vyslovene nespomenuté ako optimálne, alebo zakázané sú pre dané územie prípustné v prípade, že sa preukáže ich vhodnosť v území.

**Hlavná funkcia** – prevládajúca funkcia je špecifikovaná prípustným funkčným využitím.

**Doplnková (prípustná) funkcia** – obmedzujúca dopĺňa vo vymedzenej ploche hlavnú funkciu a funkčné využitie plôch pre jej optimálne využitie.

**Neprípustná funkcia** – je taxatívne vymenovaním neprípustných funkcií.Je funkcia zakázaná ako nevhodná vo vymedzenej ploche z dôvodu výrazného narušenia ekologickej stability územia, alebo obmedzenia rozvoja optimálnych funkcií v priľahlých plochách. Neprípustná funkcia je pre územný plán záväzná.

**Nezastavateľná plocha** je plocha, ktorú nie je možné zastavať žiadnou trvalou stavbou, alebo len výnimočne za podmienok stanovených v regulačných plochách. Výnimku tvoria vedenia a zariadenia technickej infraštruktúry, objekty technickej a hospodárskej obsluhy územia, o stavby potrebné k napĺňaniu ekologickej formy hospodárenia, ktorého súčasťou je trvalé bývanie a environmentálne vzdelávanie, zariadenia a objekty drobnej architektúry pre potreby zabezpečenia rekreačnej funkcie územia, alebo z kultúrno-historického hľadiska, a to len v prípade, že umiestnenie takéhoto objektu neohrozí, a ani neobmedzí súčasný stabilizovaný stav územia.

**Iné obmedzenie** je ochranné zabezpečenie pre ochranu novej funkcie, alebo ochranu pred ňou v území, na ktoré je v území zvlášť potrebné prihliadať. Na plochy sa zároveň vzťahujú všetky limity a obmedzenia, ktoré vyplývajú zo špecifík a požiadaviek navrhovanej funkcie vo vzťahu k ostatným právnym predpisom (Zdroje znečistenia vody, Zdroje znečistenia vzduchu, Zdroje znečistenia hlukom, Obmedzenia vyplývajúce z vedenia koridorov technickej infraštruktúry, Obmedzenia vyplývajúce z protipovodňovej ochrany a Obmedzenia vyplývajúce z ochranných pásiem podľa príslušných predpisov).

**1.3 Zásady a regulatívy priestorového usporiadania územia a funkčného využitia územia pre funkčné a priestorovo homogénne jednotky**

1. Zabezpečovať rozvoj funkčného využitia a usporiadania územia Veľká Franková s týmito ťažiskovými funkciami:

- obytné územie

- obytné územie s prevahou plôch pre bytové budovy

- športovorekreačné územie

- výrobné územie pre pôdohospodársku (poľnohospodárska a lesnícka) prvovýrobu.

1. Funkčné plochy na zastavaných územiach a mimo zastavaných území obce Veľká Franková

* sú záväzné podľa funkcií uvedených vo výkrese č. 2 Komplexný návrh priestorového usporiadania a funkčného využitia územia obce.

1. Hranice jednotlivých funkčných plôch

* sú záväzné podľa výkresu č. 2 Komplexný návrh priestorového usporiadania a funkčného využitia územia obce.

d. Pri územnom rozvoji obce Veľká Franková dodržať tieto všeobecné regulatívy:

* štruktúru pôvodne zastavaných častí sídla a hlavne v ich centrálnych polohách ponechať výraz pôvodnej zástavby, prípadne nenásilnou dostavbou a rekonštrukciou starších objektov docieliť kvalitu, ktorá by s ňou korešpondovala.
* štruktúru v novších zastavaných častiach katastra je nutné vhodne urbanizovať a doplniť urbanisticko-architektonickým riešením dominant a objektov občianskej a sociálnej vybavenosti.
* okrem zachovania architektonicko-urbanistických pomerov je zároveň potrebné zachovať a kompozične umocniť solitéry s historickou hodnotou. Pri novej výstavbe a rekonštrukcii rešpektovať v týchto lokalitách architektonický tvar domu typický pre toto prostredie.
* Riešiť urbanistickú integráciu zastavaných častí katastra v návrhu a výhľade územného plánu obce Veľká Franková.
* navrhnúť lokality pri pôvodnej časti obce pre výstavbu rodinných domov.
* navrhnúť prípustné funkcie na hospodárskom dvore a jeho územie začleniť do výrobného územia.
* Zapracovať sieť cyklistických a turistických trás do obcí Osturňa, Malá Franková a hraničný prechod do Poľskej republiky.
* navrhnúť plochu pre rozšírenie cintorína.
* navrhnúť plochu pre ČOV.
* zabezpečiť architektonické a parkové úpravy plôch na nevyhovujúcich, zanedbaných a devastovaných plochách v zastavaných územiach a na ich okrajoch,
* z plôch s obytnou funkciou vylúčiť remeselnú a výrobnú činnosť nadmerne zaťažujúcu životné prostredie a obmedzujúcu používanie verejných priestorov a veľkochov,
* v rekreačnom území považovať za prioritu ochranu prírody a krajiny,
* pri tvorbe plôch zelene používať výhradne autochtónne a stanovištne vhodné druhy, brániť introdukcii nepôvodných druhov rastlín a živočíchov,
* pri parkoviskách riešiť vhodné členenie plôch nelesnou drevinovou vegetáciou,
* v primeranej miere sprístupniť verejné priestranstvá novovytváraných lokalít obce pre podniky poľnohospodárskej prvovýroby.

**2. Určenie prípustných, obmedzujúcich, alebo vylučujúcich podmienok pre využitie jednotlivých funkčných plôch**

Územný plán obce Veľká Franková stanovuje súbor záväzných regulatívov funkčného využitia územia.

**Hlavná funkcia** – prevládajúca funkcia je špecifikovaná prípustným funkčným využitím.

**Doplnková (prípustná) funkcia** – obmedzujúca dopĺňa vo vymedzenej ploche hlavnú funkciu a funkčné využitie plôch pre jej optimálne využitie.

**Neprípustná funkcia** – je taxatívne vymenovaním neprípustných funkcií.Je funkcia zakázaná ako nevhodná vo vymedzenej ploche z dôvodu výrazného narušenia ekologickej stability územia, alebo obmedzenia rozvoja optimálnych funkcií v priľahlých plochách. Neprípustná funkcia je pre územný plán záväzná.

**Regulatívy funkčného využitia pre jednotlivé funkčné plochy**

**2.1. Funkčná plocha pre rodinné domy**

a) územie slúži pre túto hlavnú funkciu:

* pre bývanie formou rodinných domov s prislúchajúcimi nevyhnutnými zariadeniami (napr.: garáže, hospodárske stavby).
* Zastavanosť do 30% (do zastavanosti sa nezapočítavajú komunikácie a spevnené plochy)
* Index zelene min. 30 % (do plôch zelene sa nezapočítavajú „zelené strechy“)
* Podlažnosť : max. 2NP + Podkrovie (jedno podkrovie, alebo jedno ustúpené podlažie)

b) na území je prípustné umiestňovať tieto doplnkové funkcie k hlavnej funkcií:

* rekreačnú vybavenosť – penzión do 20 lôžok,,
* verejné dopravné a technické vybavenie,
* objekty drobnej výroby hygienicky vhodné do obytnej zóny,
* záhradnú chatku do 25 m2.

c) na území je zakázané umiestňovať:

* bytové domy, objekty základnej OV, vyššej OV a rekreačnej vybavenosti, priemyselnej a poľnohospodárskej výroby, skladového hospodárstva, športovej vybavenosti a zariadení.

**2.2. Funkčná plocha pre bytové domy**

a) územie slúži pre túto hlavnú funkciu:

* pre bývanie formou bytových domov s prislúchajúcimi nevyhnutnými zariadeniami.
* Zastavanosť do 30% (do zastavanosti sa nezapočítavajú komunikácie a spevnené plochy)
* Podlažnosť : max. 3NP + Podkrovie

b) na území je prípustné umiestňovať tieto doplnkové funkcie k hlavnej funkcií:

* verejné dopravné a technické vybavenie,
* v objektoch bytových domoch v parteri je možné situovať funkcie základnej občianskej vybavenosti a výrobných služieb hygienicky vhodných do obytnej zóny,

c) na území je zakázané umiestňovať:

* plochy základnej, vyššej a rekreačnej vybavenosti, priemyselnej a poľnohospodárskej výroby, skladového hospodárstva, športovej vybavenosti a rodinné domy.
  1. **Funkčná plocha občianskej vybavenosti a soc. infraštruktúry**

a) územie slúži pre túto hlavnú funkciu:

* pre stavby základnej a vyššej občianskej vybavenosti; soc. infraštruktúry
* Zastavanosť do 50% (do zastavanosti sa nezapočítavajú komunikácie a spevnené plochy)
* Podlažnosť : max. 3NP + jedno podkrovie/ustúpené podlažie.

b) na území je prípustné umiestňovať tieto doplnkové funkcie k hlavnej funkcií:

* zariadenia pre maloobchod, služby, živnostenské aktivity nerušivého charakteru pre obytnú funkciu,
* verejné dopravné a technické vybavenie,
* rekreačnú vybavenosť – penzión,
* plochy ihrísk,
* plochy zelene.

c) na území je zakázané umiestňovať:

* plochy bývania, priemyselnej a poľnohospodárskej výroby, skladového hospodárstva.

**2.4 Funkčná plocha rekreácie a cestovného ruchu**

a) územie slúži pre túto hlavnú funkciu:

* pre umiestnenie objektov a zariadení pre rekreáciu a cestovný ruch, kúpeľníctvo a šport,
* Zastavanosť do 30% (do zastavanosti sa nezapočítavajú komunikácie a spevnené plochy)
* Index zelene – min. 60% (do plôch zelene sa nezapočítavajú „zelené strechy“)
* Podlažnosť : max. 2NP + jedno podkrovie (ustúpené podlažie)

b) na území je prípustné umiestňovať tieto doplnkové funkcie k hlavnej funkcií:

* verejné dopravné a technické vybavenie,
* objekty a zariadenia pre jednotlivé alebo skupinové rekreačné a športové aktivity,
* objekty pre doplňujúcu vybavenosť, súvisiacu s hlavnou funkciou,
* agroturistika, služobné byty pre správcov zariadení,
* plochy zelene.

c) na území je zakázané umiestňovať:

* plochy základnej a vyššej občianskej vybavenosti, bývania, priemyselnej a poľnohospodárskej výroby, skladového hospodárstva.

**2.5 Funkčná plocha výroby, priemyslu, skladov a technickej vybavenosti**

a) územie slúži pre túto hlavnú funkciu:

* pre koncentrovanú výrobu, výrobné účely a služby, ktoré nemôžu byť situované v rámci obytnej funkcie z hľadiska hygienických a prevádzkových požiadaviek
* Zastavanosť do 60% (do zastavanosti sa nezapočítavajú komunikácie a spevnené plochy), max. výška stavby 12 m,
* Podlažnosť : max. 2NP + Podkrovie

b) na území je prípustné umiestňovať tieto doplnkové funkcie k hlavnej funkcií:

* objekty pre živnosti, remeselné podnikateľské aktivity, výrobné areály,
* maloobchodné činnosti a služby,
* servisné a distribučné služby, opravárenskú činnosť, výrobné prevádzky,
* skladové objekty
* účelové zariadenia špecifickej vybavenosti, ktoré nie sú vhodné do obytných, rekreačných a polyfunkčných (B+OV) území,
* zariadenia dopravy a technickej infraštruktúry.

c) na území je zakázané umiestňovať:

* plochy základnej a vyššej občianskej vybavenosti, rekreácie a športu, bývania.
  1. **Funkčná plocha poľnohospodárskej výroby**

a) územie slúži pre túto hlavnú funkciu:

* pre koncentrovanú poľnohospodársku výrobu, ktoré nemôžu byť situované v rámci obytnej funkcie z hľadiska hygienických a prevádzkových požiadaviek s možnosťou ďalšieho rozvoja. Prípustné sú nové objekty, prístavby, nadstavby a vstavby jestvujúcich objektov.

b) na území je prípustné prevádzkovať tieto doplnkové funkcie k hlavnej funkcií:

* objekty pre živnosti, remeselné podnikateľské aktivity, agroturistika,
* maloobchodné činnosti a služby,
* servisné a distribučné služby, opravárenskú činnosť,
* skladové objekty,
* objekty pre ustajnenie zvierat,
* záhradníctva,
* zariadenia dopravy a technickej infraštruktúry.

c) na území je zakázané umiestňovať:

* plochy základnej a vyššej občianskej vybavenosti, rekreácie a športu, bývania.

**2.7. Funkčná plocha športu a športových zariadení**

a) územie slúži pre túto hlavnú funkciu:

* pre umiestnenie športovísk, ihrísk, objektov priamo súvisiacich so športovými aktivitami, šatne a sociálne zariadenia pre obyvateľstvo
* Zastavanosť do 20% ( do zastavanosti sa nezapočítavajú komunikácie a spevnené plochy)
* Index zelene min. 70%
* Podlažnosť : max. 2NP + Podkrovie.

b) na území je prípustné umiestňovať tieto doplnkové funkcie k hlavnej funkcií:

* verejné dopravné a technické vybavenie
* objekty a zariadenia pre jednotlivé alebo skupinové športové aktivity
* objekty pre doplňujúcu vybavenosť, súvisiacu s hlavnou funkciou
* služobné byty pre správcov športových zariadení
* plochy zelene.

c) na území je zakázané umiestňovať:

* plochy základnej a vyššej občianskej vybavenosti, bývania, priemyselnej a poľnohospodárskej výroby, skladového hospodárstva.

**2.8 Funkčná plocha záhrad a zelene (izolačná, verejná, ostatná zeleň)**

a) územie slúži pre túto hlavnú funkciu:

* pre udržiavanie plôch verejnej a súkromnej zelene pre zabezpečenie pozitívnych účinkov na životné prostredie, ochrana tvorbou izolačných pásov pred nepriaznivými účinkami antropogénnej činnosti.

b) na území je prípustné umiestňovať tieto doplnkové funkcie k hlavnej funkcií:

* verejné dopravné a technické vybavenie
* objekty drobnej architektúry, mobiliár, smerové označníky
* detské ihriská pre deti rôznej vekovej kategórie prevažne s trávnym podkladom
* pozorovacie miesta a stanice, rozhľadne, posedy a pod., osadenie úľov a ich sprístupnenie, výstavba senníkov, kŕmidiel a napájadiel pre lesnú zver,
* objekty pre peších a cyklistov, lavičky, prístrešky, cykloturistické chodníky,
* na plochách záhrad - produkčné záhradky na pestovanie plodín pre samozásobovanie s objektom na úschovu náradia a produkcie, jednopodlažné do 16 m2; na nadrozmerných produkčných záhradách (nad 400m2) je možné na nich umiestniť nebytové budovy pre náradie, zariadenia a malú mechanizáciu potrebnú k obhospodarovaniu záhrad a na dočasné preskladnenie produktov v objeme samozásobovania
* plochy okrasných krovín a vysokej zelene.

c) na území je zakázané umiestňovať:

* plochy základnej a vyššej občianskej vybavenosti, bývania, priemyselnej a poľnohospodárskej výroby, skladového hospodárstva a ostatných neuvedených funkcií.
  1. **Funkčná plocha cintorínov**

a) územie slúži pre túto hlavnú funkciu:

* pre udržiavanie plôch kultovej a verejnej zelene pre zabezpečenie pochovávania – hrobové miesta, urnový háj, kolumbárium

b) na území je prípustné umiestňovať tieto doplnkové funkcie k hlavnej funkcií:

* objekty súvisiace s pochovávaním
* technická infraštruktúra, chodník
* parkovisko pre obslužnú funkciu pohrebiska

c) na území je zakázané umiestňovať:

* plochy základnej a vyššej občianskej vybavenosti, bývania, priemyselnej a poľnohospodárskej výroby, skladového hospodárstva a ostatných neuvedených funkcií.
  1. **Vodné plochy**

a) prípustná funkcia: vodné toky a nádrže, nezastavané plochy s vodohospodárskou funkciou, odvodňovacie kanály, udržiavacie práce a stavebné úpravy na existujúcom objekte MVE.

b) doplnková funkcia: športovo - rekreačná, hospodárska (rybárstvo, chov vodnej hydiny)

c)neprípustné funkcie: priemyselná výroba, skladovanie, dopravné areály, zariadenia na zneškodňovanie odpadov.

Na vodných tokoch je zakázaná výstavba objektov, ktoré znemožňujú migráciu rýb a vodných živočíchov a plavbu malých športových plavidiel.

* 1. **Orná pôda**

a) prípustná funkcia : poľnohospodárska rastlinná výroba

b) doplnková funkcia: dočasné skladovanie poľnohospodárskych produktov, odvodňovacie kanály a melioračné zariadenia.

c)neprípustné funkcie: výstavba budov okrem dočasných objektov slúžiacich poľnohospodárskej výrobe, fotovoltaické elektrárne, skládkovanie odpadov.

Plochy bez zástavby trvalými objektmi, prípustné je prechodné umiestnenie s poľnohospodárskou výrobou súvisiacich dočasných objektov (stohy a iné formy sezónneho skladovania, strážne búdky a pod.).

* 1. **Lúky a pasienky, trvalé trávne porasty (TTP)**

a) prípustné funkcie: poľnohospodárska, pestovateľská a chovateľská činnosť veľkovýrobného alebo malovýrobného charakteru

b) doplnkové funkcie: dočasné skladovanie poľnohospodárskych produktov a ustajnenie hospodárskych zvierat, pozorovacie miesta a stanice, rozhľadne, posedy a pod., osadenie úľov a ich sprístupnenie, výstavba senníkov, kŕmidiel a napájadiel pre lesnú zver, cykloturistické chodníky, odvodňovacie kanály a melioračné zariadenia.

c) neprípustné funkcie: výstavba budov okrem dočasných objektov slúžiacich poľnohospodárskej výrobe, fotovoltaické elektrárne, skládkovanie odpadov.

Plochy bez zástavby trvalými objektmi, prípustné je prechodné umiestnenie s poľnohospodárskou výrobou súvisiacich dočasných objektov (stohy a iné formy sezónneho skladovania, strážne búdky, oplôtky, ohrady, košiare a pod.).

* 1. **Plochy lesov**

Hlavnou funkciou je funkcia lesohospodárska, ochranná a krajinotvorná.

a) prípustná funkcia: rekreačná s možným umiestňovaním turistických chodníkov a cykloturistických trás.

b) doplnkové funkcie: umiestnenie lesohospodárskych a poľovníckych stavieb, trasovanie líniových sietí technickej infraštruktúry, pozorovacie miesta a stanice, rozhľadne, posedy a pod., osadenie úľov a ich sprístupnenie, výstavba senníkov, kŕmidiel a napájadiel pre lesnú zver, cykloturistické chodníky

c) umiestnenie iných stavieb po príslušnom posúdení prípustnosti dopadov novej funkcie na funkciu hlavnú.

Neprípustné sú: a) všetky ostatné funkcie a aktivity, nezlučiteľné s hlavnou funkciou lesa a krajinnej zelene, b) nedodržiavanie platného lesohospodárskeho plánu.

* 1. **Ďalšie regulatívy zástavby**

Okrem záväzných regulačných kódov (uvedených v bodoch 2.1 – 2.14), ktorými sa stanovuje funkčná a stavebná prípustnosť územného využitia sa územným plánom vo výkrese č. 2 komplexnom urbanistickom návrhu, určuje:

2.14.1. Pre potreby protipožiarnej ochrany

* zabezpečenie požiarnej vody pre obec v súlade s STN 73 0873,
* prístupové komunikácie na protipožiarny zásah v zmysle požiadaviek § 82 vyhlášky MV SR č.288/2000 Z.z..

2.14.2. Stavebné pozemky musia byť napojené priamo, alebo sústavou obslužných komunikácii na verejnú komunikáciu. Účelovou komunikáciu môže byť napojený z verejnej komunikácie maximálne jeden stavebný pozemok s jedným obytným objektom v jestvujúcej zástavbe.

2.14.3. V jestvujúcej zástavbe pri prestavbe a dostavbe objektoch a v prielukách je potrebné dodržať uličnú, stavebnú čiaru a výškové zónovanie okolitých jestvujúcich objektov, aby bol zachovaný urbanisticko-architektonický charakter zástavby.

2.14.4. Pri členení jestvujúcich zastavaných pozemkoch je potrebné dodržať určenú maximálnu zastavanosť pozemku nadzemnými objektmi v danom územnom bloku pre navrhovaný aj pôvodný pozemok.

2.14.5.Pri navrhovanej obytnej funkcií formou rodinných domov je minimálny index zelene (IZ) 30% k celkovej ploche pozemku.

2.14.6. Neurbanizované územie je určené pre poľnohospodársku a lesnú výrobu, nebude súvisle zastavované. V neurbanizovaných územiach je zakázané umiestňovať a povoľovať novostavby s  výnimkou líniových stavieb a zariadení technického vybavenia územia. Toto územie sa delí na poľnohospodársku pôdu, lesnú pôdu, plochy verejnej zelene na nelesných pozemkoch, vodné plochy a toky a ostatné pozemky.

2.14.7. Stavby (záhradné domčeky) v záhradách rodinných domov, musia byť situované mimo všetky ochranné pásma s max. pôdorysom zástavby 25 m2.

2.14.8. Umiestňovať objekty na bývanie v nových lokalitách zástavby v blízkosti cesty III/3109 a 3110 tak, aby bola dodržaná vyhláška MZ SR č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí.

2.14.9 Umiestňovať bytové a nebytové budovy v zosuvnom území je možné len v prípade, ak pre územie bol vypracovaný kladný inžinierskogeologický posudok a boli stanovené podmienky pre výstavbu. Stanovené podmienky zakladania stavieb budú jedným zo záväzných podkladov v následných územných a stavebných rozhodnutiach. Do tohto času je takéto územie podmienečne nevhodné pre akúkoľvek výstavbu.

**3. Zásady a regulatívy pre umiestnenie občianskeho vybavenia, cestovného ruchu, športu a rekreácie**

ÚPN-O Veľká Franková počíta s druhmi a typmi zariadení občianskej vybavenosti:

- administratívne zariadenia (obecný úrad, základná škola s materskou, pošta, knižnica)

- predajne potravinárskeho tovaru (potraviny, pizzéria, cukrárenská výroba)

- predajne základného nepotravinárskeho tovaru (drogéria, papiernictvo, rozličný tovar, )

- zariadenia občerstvenia a spoločného stravovania (pohostinstvo, reštaurácia, bar)

- zariadenia nevýrobných služieb pre obyvateľstvo ( kozmetika , autoservis),

- objekty duchovného a sakrálneho charakteru (kostol, dom smútku,)

- zariadenia sociálnej infraštruktúry (predškolské zariadenie, základná škola, dom opatrovateľskej služby, cintorín)

- zariadenia prechodného ubytovania (penzióny),

- zariadenia pre šport a rekreáciu, futbalové ihrisko, multifunkčné ihrisko.

**4. Zásady a regulatívy pre umiestnenie výroby, verejného dopravného a technického vybavenia územia**

4.1 Chrániť koridory cesty III/3109 a III/3110 a jej úprav a prejazdných úsekov zastavanými územiami podľa znázornenia vo výkrese č. 2 Komplexný návrh priestorového usporiadania a funkčného využitia územia obce, verejné dopravné vybavenie.

4.2 Chrániť existujúce verejné dopravné zariadenia a priestory pre zariadenia verejnej hromadnej dopravy.

4.3 Chrániť územie pre vybudovanie siete ostatných komunikácií, parkovísk a peších chodníkov a plôch podľa znázornenia vo výkrese č. 2. Komplexný návrh priestorového usporiadania a funkčného využitia územia obce, verejné dopravné vybavenie

4.4 V zastavanom území rešpektovať výhľadové šírkové usporiadanie cesty III. triedy č. 3109 a III/3110 v kategórii MZ 8,5(8,0)/50 resp. MOK 7,5/40 vo funkčnej triede B3.

4.5 Mimo zastavané územie rešpektovať výhľadové šírkové usporiadanie cesty III. triedy č. 3110 v kategórii C 9,5/70.

4.6 Rešpektovať výhľadové šírkové usporiadanie ciest III/3109 a III/3110.

4.7 Existujúce obslužné komunikácie v obci postupne prestavať na kategóriu MO 7,5/40 respektíve MO 7,5/30, a len v odôvodnených prípadoch na kategóriu MO 6,5/30 (kategória pre stiesnené podmienky).

4.8 V navrhovaných lokalitách rodinných domov zrealizovať obslužné komunikácie kategórie MO 7,5/40, s jednostranným peším chodníkom a so šírkou uličného priestoru min. 10,0 m.

4.9 Na slepo ukončených komunikáciách zrealizovať obratiská.

4.10 Tvary križovatiek znázornené v grafickej časti územného plánu považovať za doporučujúce.

4.11 Pri všetkých nových stavebných aktivitách riešiť' parkovanie na vlastnom pozemku.

4.12 Realizovať' projekty cyklistických trás s napojením na regionálne cyklistické trasy, bežecké lyžiarske trasy, podľa ucelenej regionálnej koncepcie rozvoja cyklistickej dopravy.

4.13 Rešpektovať železničné spojenie nadregionálne a celoštátne je pre obec zabezpečené železničnou stanicou v Kežmarku vzdialenej cca 15 km.

4.14 V oblasti zásobovania pitnou vodou podporovať a realizovať' výstavbu vodovodného

systému v celej obci.

4.15 Navrhnúť vodojem v katastri Veľká Franková, koridor trasy prívodných, zásobných a rozvodných vodovodných potrubí a plochy pre výstavbu technických zariadení pre zásobovanie vodou .

4.16 zabezpečiť priestor a rezervovať plochu pre vodojem v k.ú. Veľká Franková

4.17 Chrániť koridory trás hlavných zberačov kanalizačnej siete .

4.17.1 Odpadové vody odvádzať do navrhovaného kanalizačného zberača a do navrhovanej spoločnej ČOV pod pôvodnou časťou obce.

4.17.2 Zabezpečiť ochranu novonavrhovanej ČOV pred prietokmi Q100 - ročnej veľkej vody

4.17.3 Pozdĺž oboch brehov Frankovského potoka ponechať pre výkon správy vodného toku voľný, nezastavaný pás pobrežných pozemkov o šírke min. 10 m.

4.17.4 v jednotlivých stupňoch PD bude potrebné navrhnúť opatrenia na zdržanie povrchového odtoku dažďových vôd zo spevnených plôch na pozemku stavebníka tak, aby nedochádzalo k zhoršeniu odtokových pomerov v recipiente.

4.17.5 do doby vybudovania verejnej kanalizácie a jednotlivých ČOV v obci, je nutné zabezpečiť akumuláciu produkovaných splaškových odpadových vôd z rodinných domov a objektov občianskej vybavenosti vo vodotesných žumpách a zneškodňovanie žumpových vôd riešiť v súlade s ustanovením § 36 ods. 3 zákona č. 364/2004 Z. z. v znení neskorších predpisov vývozom do čistiarne odpadových vôd s kapacitnými a technologickými možnosťami pre príjem týchto vôd.

4.17.6 vodný zákon vyžaduje zariadenia na zachytávanie plávajúcich látok u vôd z povrchového odtoku pred ich vypustením do povrchových vôd a pri vypúšťaní vôd z povrchového odtoku do povrchových vôd alebo do podzemných vôd s obsahom znečisťujúcich látok aj vybudovanie zariadení na zachytávanie znečisťujúcich látok (§ 36 ods. 17 a § 37 zákona č. 364/2004 Z. z, v znení zákona č. 409/2014 Z. z.).

4.18 Chrániť koridory trás prípojok VN a NN elektrickej siete a plochy pre rekonštrukciu a výstavbu nových trafostaníc .

4.19 Vybudovať' nové navrhované trafostanice a rozvody elektrickej energie.

4.20 Nové sekundárne rozvody elektrickej energie riešiť ako káblové a uložené v zemi.

4.20.1 Chrániť koridor pre možnú preložku VN vedenia uloženého v zemi.

4.21 Pri novej výstavbe podporovať nízkoenergetickú alebo z hľadiska energetiky až pasívnu výstavbu.

4.22 Chrániť koridory trás STL a NTL rozvodov plynu a regulačných staníc.

4.23 Vybudovať' nové navrhované rozvody a zariadenia zemného plynu.

4.24 Chrániť koridory trás telekomunikačných rozvodov .

4.25 Vytvoriť podmienky na rekonštrukciu a pokračovať so zahusťovaním a dobudovaním telefónnej siete. Telefónne káble ukladať v zemi.

4.26 Umiestniť zdroje vody na hasenie požiarov v súlade s § 4 ods. 3 písm. c vyhl. MV SR č. 699/2004 Z.z. o zabezpečení stavieb vodou na hasenie požiarov.

4.27 Rešpektovať odvodňovací kanál 02 (ev.č. 5406 143 014) a 03 (ev. č. 5406 143 015) vybudované v rámci vodnej stavby „OP Spišské Hanušovce“, ktoré sú v správe Hydromeliorácii, š.p., Bratislava.

ÚPN-O Veľká Franková počíta s druhmi a typmi zariadení výroby dopravy a technického vybavenia:

* výstavba vodojemu,
* výstavba novej spoločnej ČOV
* definovať plochy pre zastávky autobusu a vhodné umiestnenie týchto zastávok,
* navrhnúť cyklotrasy v rámci katastra a ich prepojenie s okolitými katastrami podhoria,
* rešpektovať dopravné prepojenie s obcou Kacwin cyklistickou komunikáciou vedenou v koridore popri hospodárskom dvore Goral,
* navrhnúť cykloturistické prepojenie s obcou Matiašovce vedené najmä v koridore parciel v správe SPF.

**5. Zásady a regulatívy pre zachovanie kultúrno-historických hodnôt, pre ochranu a využívanie prírodných zdrojov, pre ochranu prírody a tvorbu krajiny, pre vytváranie a udržiavanie ekologickej stability, vrátane plôch zelene**

5.1 V Ústrednom zozname pamiatkového fondu (ďalej len „ÚZPF“), v registri nehnuteľných kultúrnych pamiatok je zapísaná nehnuteľná národná kultúrna pamiatka (ďalej aj „NNKP“):

|  |  |  |  |  |  |  |  |
| --- | --- | --- | --- | --- | --- | --- | --- |
| Č.ÚZPF  NNKP | Počet indexov NNKP | Katastrálne územie | Unifikovaný názov NNKP | Zaužívaný názov NNKP | Typ NNKP | Súpisné číslo | Parcelné číslo |
| 4494 | 3 | Veľká Franková | Mlyn vodný s areálom | Vodný mlyn s areálom | Technické pamiatky | 1 | 542/2 |

V bezprostrednom okolí NNKP nemožno vykonávať stavebnú činnosť ani inú činnosť, ktorá by mohla ohroziť jej pamiatkové hodnoty. Bezprostredné okolie NNKP je priestor v okruhu desiatich metrov od NNKP; desať metrov sa počíta od obvodového plášťa stavby ak NNKP je stavba, alebo od hranice pozemku, ak je NNKP aj pozemok.

5.2 V katastrálnom území obce Veľká Franková nie sú v Centrálnej evidencii archeologických nálezísk evidované žiadne archeologické náleziská.

Krajský pamiatkový úrad Prešov v zmysle zákona č. 49/2002 Z.z. o ochrane pamiatkového fondu v znení neskorších predpisov, v spolupráci s príslušným stavebným úradom, pri vykonávaní akejkoľvek stavebnej, či inej hospodárskej činnosti zabezpečuje podmienky ochrany arch. nálezísk aj mimo území s evidovanými a predpokladanými arch. nálezmi v procese územného a stavebného konania. Krajský pamiatkový úrad môže rozhodnúť o povinnosti vykonať archeologický výskum aj na mieste stavby alebo inej hospodárskej činnosti, ktoré nie je evidovaným archeologickým náleziskom, ak na tomto mieste dôvodne predpokladá výskyt archeologických nálezov.

Stavebník je povinný počas realizácie zemných prác oznámiť každý arch. Nález (vec pamiatkovej hodnoty) Krajskému pamiatkovému úradu Prešov najneskôr na druhý pracovný deň po jeho nájdení. Nález sa musí ponechať bez zmeny až do obhliadky krajským pamiatkovým úradom alebo ním poverenou odborne spôsobilou osobou, najmenej však tri pracovné dni odo dňa oznámenia nálezu. Do obhliadky krajským pamiatkovým úradom je nálezca povinný vykonať všetky nevyhnutné opatrenia na záchranu nálezu, najmä zabezpečiť ho proti poškodeniu, znehodnoteniu, zničeniu a odcudzeniu. Archeologický nález môže vyzdvihnúť a premiestniť z pôvodného miesta a y nálezových súvislostí iba oprávnená osoba metódami archeologického výskumu.

5.3 V priestorovom usporiadaní obce považovať za hlavnú dominantu obecný úrad a kostol sv. Mikuláša.

5.4 Vytvárať podmienky pre zachovanie funkčnosti prvkov systému ekologickej stability vyznačené v grafickej časti dokumentácie územného plánu obce.

5.5 Chrániť a zveľaďovať plochy verejnej zelene, verejný priestor a cintorín.

5.6 V maximálne možnej miere zachovať existujúce brehové porasty tokov a vytvárať výsadbou nové resp. rekonštruovať existujúce brehové porasty.

**6. Zásady a regulatívy pre starostlivosť o životné prostredie**

Z hľadiska územnej ochrany prírody leží celý kataster Veľká Franková na území chránených území európskeho významu sústavy Natura 2000 tu zasahuje SKUEV0337 Pieniny a jeho doplnok SKUEV1337 Pieniny. V území boli v rámci KEP vyčlenené niektoré genofondové lokality flóry, fauny a významné biotopy, ako ekologicky významné prvky. Obec sa vyznačuje typickým vidieckym osídlením so zachovalou vidieckou krajinou. Obec je členom Združenia miest a obcí Slovenska (ZMOS), okresnej organizácie cestovného ruchu (OOCR) Severný Spiš - Pieniny, ako aj miestnej akčnej skupiny (MAS/LAG) Tatry – Pieniny.

Celé katastrálne územie (k.ú.) Veľká Franková leží v ochrannom pásme Pieninského národného parku a platí na ňom 2. stupeň územnej ochrany podľa zákon č.543/2002 Z.z. o ochrane prírody a krajiny. V k.ú. Veľká Franková sa t.č. nenachádzajú žiadne maloplošné chránené územia národnej siete chránených území. Najbližšie k obci Veľká Franková sa nachádzajú prírodné rezervácie (PR) a prírodné pamiatky (PP) v k.ú. Osturňa (PR Veľké osturnianske jazero, PR Malé jazerá, PP Jazero) a v k.ú. Jezersko (PR Jezerské jazero). Severovýchodným smerom od obce sa nachádza Pieninský národný park, v ktorom sú vyčlenené zóny s 2. až 5. stupňom územnej ochrany. Južným smerom od obce sa nachádza ochranné pásmo TANAPu s 2. stupňom ochrany. V  k.u. Veľká Franková sa nachádza i územie patriace do európskej sústavy chránených území (Natura 2000), a to územie európskeho významu (UEV) Osturniansky potok (SKUEV0712) (parcela KNC č.577/1časť), ktoré zasahuje svojou južnou časťou i do k.ú. Osturňa. Do národného zoznamu UEV bol o SKUEV0712 zaradené v roku 2018. Predmetom ochrany SKUEV0712 sú 2 typy prírodných biotopov európskeho významu a európsky významné druhy živočíchov – kunka žltobruchá, bobor vodný, vydra riečna a hlaváč bieloplutvý. Časť plôch lúčnych porastov v extraviláne obce je navrhovaná na zaradenie do národného zoznamu UEV pod názvom „Lúky horného Spiša“.

Lokalita Frankovský kopec (Hanušovské sedlo) – predmetné územie predstavuje migračný koridor najmä pre veľké šelmy.

Lokalitu je potrebné akceptovať ako záujmové územie ochrany prírody a ako územie s ekostabilizačnou funkciou a nezasahovať do nich takými aktivitami, ktorými by bola narušená ich funkcia. Prvok ÚSES – terestrický biokoridor ležiaci medzi obcami Veľká Franková a Malá Franková, umožňuje migráciu veľkých šeliem a kopytníkov medzi jednotlivými časťami tohto územia. Je potrebné zachovať dostatočný migračný priestor uvedeného biokoridoru v šírke 200 m.

6.1 Zabezpečiť plochy pre triedenie a znehodnocovanie biologicky rozložiteľných komunálnych odpadov, vytvoriť podmienky pre vybudovanie obecného kompostoviska.

6.2 Znižovať množstvá vypúšťaných látok znečisťujúcich povrchové vody, následne znižovať znečisťovanie vodných tokov.

6.3 Vytvárať podmienky pre zníženie hluku z dopravy na trase prieťahov 3. triedy. Za tiché oblasti sú pre účely zábrany, prevencie a znižovania škodlivých účinkov hluku z pozemných komunikácií považované funkčné plochy bývania a plochy rekreácie.

6.4 Prevádzky produkujúce zvýšenú hlučnosť' a prevádzky s nepretržitou dobou výroby lokalizovať' mimo obytné územia obce.

6.5 Dažďové vody zo spevnených povrchov miestnych komunikácií funkčnej triedy C odvádzať dažďovou kanalizáciou cez odlučovač ropných látok do recipientu. Dažďové vody z miestnych komunikácií funkčnej triedy D a z účelových komunikácií odvádzať systémom cestných rigolov a cez povrch komunikácií do podložia.

6.6 Pri koordinácii funkčného využitia plôch v jednotlivých sektoroch uplatňovať nasledovné zásady ochrany životného prostredia:

6.7 Priemet RÚSES z ÚPN – R Prešovského samosprávneho kraja:

**V tomto dokumente boli navrhnuté tieto prvky ÚSES:**

Katastrálnym územím obce Veľká Franková a jej zastavaným územím preteká Frankovský potok.

Mokraď južne od intravilánu obce (lokalita Roviny) je mokraďou s prioritným významom ochrany genofondu flóry (výskyt biotopu európskeho významu Slatiny s vysokým obsahom báz (7230).

Širšie krajinné priestory k.ú. Veľká Franková a toky pretekajúce cez k.ú. Franková sú biotopmi chránených živočíšnych druhov, najmä na plochách vymedzených ako SKUEV0712 a ako prvky R-ÚSES.

Podľa dokumentácie R-ÚSES (2019; SAŽP, ESPRIT,s.r.o.), ktorá je t.č. v procese jej prerokovávania, sú v k.ú. Veľká Franková vymedzené resp. do neho čiastočne zasahujú prvky ÚSES, ktoré zahŕňajú tiež plochy prírodných biotopov a plochy biotopov druhov:

* regionálny biokoridor terestrický – RBK1 Osturňa – Veľká Franková : umožňuje migráciu veľkých šeliem a kopytníkov v pohraničnej oblasti medzi Poľskom a Slovenskom
* regionálny biokoridor terestrický – RBk2 Veľká Franková: umožňuje migráciu veľkých šeliem a kopytníkov v pohraničnej oblasti medzi jednotlivými časťami pohoria Spiškej Magury
* ostatné ekostabilizačné prvky:
  + genofondová lokalita GL 8 Osturniansky potok a jeho prítoky: podhorské toky so štrkovými lavicami, brehovými porastmi a vlhkými lúkami
  + genofondová lokalita GL 18 Malá a Veľká Franková: svahové slatiny a lúky
  + ekologicky významný segment krajiny EVSK 7 Okolie Malej Frankovej: čiastočne zasahuje i do k.ú. Veľká Franková, tradične obhospodarovaná krajiny levočských vrchov, tvorená mozaikou kosených lúk, oraných políčok a nelesnej drevinovej vegetácie
  + ekologicky významný segment krajiny EVSK8 Okolie Osturne: čiastočne zasahuje i do k.ú. Veľká Franková, tradične obhospodarovaná krajiny Levočských vrchov, tvorená mozaikou kosených lúk, oraných políčok a nelesnej drevinovej vegetácie.

**7. Vymedzenie zastavaného územia obce**

7.1 Hranice zastavaného územia sú záväzné podľa priebehu uvedeného vo výkrese č. 2 Komplexný návrh priestorového usporiadania a funkčného využívania územia.

7.2 Hranica zastavaného územia obce zo stavom k 1.1.1990 podľa katastrálnej mapy je definovaná ako súčasný stav a je zdokumentovaná vo výkresovej časti územného plánu obce. Navrhovaná hranica zastavaného územia je priestorovo vyznačená ako návrh v súlade definície zastavaného územia podľa stavebného zákona.

7.3 Hranica zastavaného územia potrebná pre výnimky z ochranného pásma ciest je zadefinovaná podľa cestného zákona.

**8. Vymedzenie ochranných pásiem a chránených území podľa osobitných predpisov**

**Ochranné pásma ciest**

- 15 až 20 m od osi vozovky ciest III. triedy

V cestnom ochrannom pásme je zakázaná, alebo obmedzená činnosť, ktorá by mohla ohroziť dotknutú komunikáciu, alebo premávku na nej. Výnimku zo zákazu povoľuje príslušný cestný orgán.

**Ochranné pásma vodohospodárskych vedení a zariadení**

- 1,5 m na obidve strany od vonkajšieho obrysu potrubia pri verejnom vodovode a verejnej kanalizácii do priemeru 500 mm,

- 5 m ochranné pásmo odvodňovacích a melioračných kanálov.

Ochranné pásma elektroenergetických zariadení

- 10 – 35 m obojstranne od krajného vodiča u vonkajších elektrických vedení pri napätí od 1 kV až nad 400 kV,

- 1 – 3 m obojstranne u kábelových elektrických vedení,

- 30 m od objektu alebo oplotenia elektrickej stanice,

- 10 m od konštrukcie transformovne z VN na NN.

**Ochranné pásma plynárenských zariadení**

- 4 – 50 m pre plynovody a prípojky s DN menším ako 200 mm až nad 700 mm

- 1 m pre NTL a STL plynovody a prípojky, ktorými sa rozvádzajú plyny v zastavanom území obce.

- 8 m pre technologické objekty (regulačné stanice, zásobníky propán – butánu a pod.).

- 10 m pri STL plynovodoch a prípojkách na voľnom priestranstve a v nezastavanom území

- 20 – 200 m pri VTL plynovodoch a prípojkách s DN menším ako 150 mm až nad 500 mm

- 50 m pri plniarňach a stáčiarňach propánu a propán – butánu

- pri NTL a STL plynovodoch a prípojkách v súvislej zástavbe obcí sa bezpečnostné pásma určia v súlade s technickými požiadavkami dodávateľa plynu.

**Ochranné pásma telekomunikačných vedení**

- 1,5 m od osi telekomunikačných vedení (kábelových) obojstranne

- na ochranu proti rušeniu prevádzky rádiokomunikačných zariadení sa určujú kruhové a smerové ochranné pásma. Rozsah týchto pásiem sa stanovuje individuálne výpočtom a potvrdzuje v územnom konaní. Kruhové ochranné pásmo môže byť vymedzené kružnicou s polomerom až 500 m.

**Ochranné pásma vodných tokov**

- pozdĺž oboch brehov Frankovského potoka a Osturnianskeho potoka ponechať pre výkon správy vodného toku voľný, nezastavaný pás pobrežných pozemkov o šírke min. 10 m,

- rešpektovať prirodzené inundačné územia vodných tokov s obmedzením výstavby a iných nevhodných činností v zmysle zákona o ochrane pred povodňami č. 7/2010 Z.z. V prípade akejkoľvek výstavby v blízkosti nich je potrebné zabezpečiť jeho adekvátnu ochranu,

- podmieniť výstavbu v blízkosti Frankovského potoka a Osturnianskeho potoka preukázaním hladinového režimu tokov s umiestnením stavieb mimo inundačného územia nad hladinu Q100 ročnej vody.

**Ochranné pásmo poľnohospodárskeho dvora Goral vo Veľkej Frankovej**

- 50 m ochranné pásmo poľnohospodárskeho dvora, resp. podľa grafickej časti územného plánu obce, t.j. v súbehu s hranicou PD vymedzenou jeho oplotením a príp. parceláciou.

**Ochranné pásmo pohrebiska**

- v súlade s Všeobecne záväzným nariadením obce o ochranných pásmach v obci, no najviac do 50 m od vonkajšieho oplotenia cintorína,

- v ochrannom pásme cintorína sa nesmú povoľovať ani umiestňovať budovy, okrem stavieb, ktoré priamo súvisia s pochovávaním (dom smútku), v zmysle zákona č. 131/2010 Z.z. o pohrebníctve,

- stavby, ktoré sa už nachádzajú v 50 m a menšej vzdialenosti od starého pohrebiska, je možné prestavať (prestavba, nadstavba, prístavba) tak, aby sa stavba nepriblížila k pohrebisku. Pri zmene účelu stavby je potrebné zvážiť, či budúca prevádzka nebude rušiť pietny charakter pohrebiska napr. hlukom. Výstavbu inžinierskych sietí, výstavbu chodníkov a komunikácií je možné povoliť.

**Ochranné pásmo lesa**

- do 50 m od okraja lesných pozemkov ak nie je ustanovené inak.

**Ochranné pásmo Pieninského národného parku**

- podľa hranice vykreslenej vo výkrese č.2 v súlade s podkladmi Štátnej ochrany prírody - správy PIENAPu.

**9. Plochy pre verejnoprospešné stavby, pre vykonanie delenia a sceľovania pozemkov, asanáciu a na chránené časti krajiny**

9.1 Pre verejnoprospešné stavby sú určené tieto funkčné plochy:

- sieť pozemných komunikácií vyznačených v grafickej časti dokumentácie územného plánu obce,

- sieť rozvodných vodovodných potrubí a plochy pre výstavbu technických zariadení pre zásobovanie vodou vyznačených v grafickej časti územného plánu obce,

- hlavné zberače kanalizačnej siete a nadväzujúce uličné stoky obce,

- prekládky VN vedení vyznačené vo výkrese - Výkres verejného technického vybavenia Energetika a plynofikácia,

- prípojky VN a NN elektrickej siete a rekonštrukcia a výstavba nových trafostaníc,

- rozšírenie STL rozvodov zemného plynu vyznačených vo výkrese - Výkres verejného dopravného technického vybavenia Energetika a plynofikácia,

- stavby telekomunikačnej káblovej siete a súvisiacich technologických zariadení.

9.2 Budovy a areály na asanáciu: sú určené v cigánskej časti obce.

9.3 Plochy pre vykonávanie delenia alebo sceľovania pozemkov: nie sú určené.

9.4 Plochy pre vyhlásenie za chránené časti krajiny: nie sú určené.

**10. Určenie pre ktoré časti obce je potrebné obstarať a schváliť územný plán zóny**

Územný plán obce neurčuje vypracovať a schváliť územné plány zón.

**11. Zoznam verejnoprospešných stavieb**

Verejnoprospešné stavby spojené s realizáciou uvedených záväzných regulatívov sú tieto:

**A. Verejnoprospešné stavby vyplývajúce z ÚPN-R Prešovského samosprávneho kraja**

1.1.5. Stavby na cestách III. triedy

1.4. Cyklistická doprava

1.4.2. Stavby cyklistických pruhov okolo ciest II. a III. triedy.

2.3. V oblasti odkanalizovania a čistenia odpadových vôd

2.3.1. Stavby kanalizácií, skupinových kanalizácií a čistiarní odpadových vôd.

2.4. V oblasti vodných tokov, meliorácií, nádrží

2.4.1. Stavby na revitalizáciu vodných tokov s protipovodňovými opatreniami, so zohľadnením ekologických záujmov a dôrazom na ochranu intravilánov obcí pred povodňami.

**B. Verejnoprospešné stavby vyplývajúce z ÚPN-O Veľká Franková**

Ako verejnoprospešné stavby na území obce Veľká Franková sa stanovujú :

Existujúce verejnoprospešné stavby pre verejné občianske vybavenie a služby:

1. Rímskokatolícky kostol sv. Mikuláša,
2. Dom smútku
3. Požiarna zbrojnica
4. Obecný úrad
5. Pošta
6. Materská škôlka
7. Základná škola
8. ČOV PD Goral
9. Cintoríny
10. Kaplnky a kríže

Za existujúce verejnoprospešné stavby a stavby pre verejné občianske vybavenie sa chápu aj možnosti ich prístavieb, nadstavieb, vstavieb a rekonštrukcii.

Navrhované verejnoprospešné stavby pre verejné občianske vybavenie a služby (označené červeným písmom vo výkrese):

1. Dom seniorov
2. Infocentrum
3. Zberný dvor
4. Plocha kultúry a športu
5. Zastávka autobusu
6. Spoločná ČOV
7. Zdravotné stredisko
8. Suché poldre (vodozádržné opatrenia)

Stavby verejného dopravného a technického vybavenia:

- navrhované miestne komunikácie, vrátane chodníkov pre peších a cyklistov,

- hlavné poľné cesty,

- úpravy existujúcich miestnych komunikácii vrátane chodníkov pre peších a cyklistov a ich rekonštrukcie a modernizácie,

- verejné parkoviská a spevnené plochy,

- navrhované vodovodné rozvody s príslušnými zariadeniami,

- navrhovaná kanalizačná sieť a navrhovaná spoločná ČOV,

- navrhované prekládky a nové rozvody elektrickej energie s príslušnými zariadeniami (trafostanice),

- navrhované prekládky a nové rozvody zemného plynu s príslušnými zariadeniami (napr. regulačné stanice plynu),

- navrhované prekládky a nové slaboprúdové rozvody (telekomunikácie, optické siete) s príslušnými zariadeniami,

- protipovodňové úpravy okolo vodných tokov prechádzajúcich intravilánom obce,

- úpravy a rekonštrukcie odvodňovacích a melioračných kanálov,



- sadovnícke úpravy verejnej zelene v centre obce,




- rekonštrukcia futbalového ihriska, stavby pre šport.

Na uskutočnenie verejnoprospešných stavieb možno podľa zákona č. 282/2015 Z.z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov možno vo verejnom záujme pozemky, stavby a práva k nim vyvlastniť, alebo vlastnícke právak pozemkom a stavbám obmedziť.

vypracoval: ING.ARCH. Michal KUVIK október 2021

**Schéma závÄznej časti a verejnoprospešných stavieb ZASTAVANÉ územie obce**

**** ****

****

Zoznam existujúcich verejnoprospešných stavieb pre verejné občianske vybavenie a služby:

1. Rímskokatolícky kostol sv. Mikuláša,
2. Dom smútku
3. Požiarna zbrojnica
4. Obecný úrad
5. Pošta
6. Materská škôlka
7. Základná škola
8. ČOV PD Goral
9. Cintoríny
10. Kaplnky a kríže

Zoznam navrhovaných verejnoprospešných stavieb (označené červeným písmom vo výkrese):

1. Dom seniorov
2. Infocentrum
3. Zberný dvor
4. Plocha kultúry a športu
5. Zastávka autobusu
6. Spoločná ČOV
7. Zdravotné stredisko
8. Suché poldre (vodozádržné opatrenia)